Rossiya Ichki ishlar vazirligida Rossiyada 2015 yilda jinoyatchilik 8,6 foizga o‘sgani ma’lum qilindi, deb xabar bermoqda RIA “Novosti” axborot agentligi. Vazirlikda ta’kidlanishicha, Rossiyaning 75 ta hududida jinoyatchilik o‘sishi, 8 tasida pasayishi qayd qilingan. Hammasi bo‘lib mamlakatda yil davomida 2,35 mln ta jinoyat sodir etilgan. “Qayd qilingan jinoyatlarning deyarli yarmini (46 foiz) o‘zgalarning mulkini o‘g‘irlash tashkil qiladi: o‘g‘irlik – 996,5 mingta, talon-taroj qilish – 71,1 mingta, bosqinchilik 13,4 mingta”, deb ta’kidlanmoqda vazirlikda. Talon-taroj va bosqinchilik holatlari kamaygan, o‘g‘irlik esa aksincha, 12 foizga o‘sgan.